CELEX: 62020TN0080
Language: sl
Date: 2020-02-07 00:00:00
Title: Zadeva T-80/20: Tožba, vložena 7. februarja 2020 – IM/EIB in EIS

30.3.2020   
            
            
               SL
            
            
               Uradni list Evropske unije
            
            
               C 103/38
            
         
      Tožba, vložena 7. februarja 2020 – IM/EIB in EIS
      (Zadeva T-80/20)
      (2020/C 103/53)
      Jezik postopka: francoščina
      
         Stranke
      
      
         Tožeča stranka: IM (zastopnik: D. Giabbani, odvetnik)
      
         Toženi stranki: Evropska investicijska banka in Evropski investicijski sklad
      
         Predlogi
      
      Tožeča stranka Splošnemu sodišču predlaga, naj:
      
                  —
               
               
                  ugotovi, da je ta tožba dopustna;
               
            
                  —
               
               
                  ugotovi, da je utemeljena;
               
            
                  —
               
               
                  ugotovi, da je bila oseba IM nezakonito izločena iz postopka zaposlovanja ob zlorabi pooblastil;
               
            
                  —
               
               
                  ugotovi, da je postopek zaposlitve novega generalnega direktorja nezakonit, tako da je zato tudi imenovanje novega generalnega direktorja, sporočeno 13. decembra 2019, nezakonito;
               
            
                  —
               
               
                  zato razglasi ničnost imenovanja novega generalnega direktorja Evropskega investicijskega sklada;
               
            
                  —
               
               
                  toženima strankama naloži plačilo stroškov.
               
            
         Tožbeni razlogi in bistvene trditve
      
      Tožeča stranka v utemeljitev tožbe navaja štiri tožbene razloge.
      
                  1.
               
               
                  Prvi tožbeni razlog: kršitev člena 20 Statuta Evropskega investicijskega sklada, v skladu s katerim „je generalni direktor imenovan za največ pet let in je lahko ponovno imenovan“.
               
            
                  2.
               
               
                  Drugi tožbeni razlog: kršitev dopisa o zaposlitvi z dne 5. marca 2014 tožeče stranke in dodatka k temu dopisu, ker iz teh dokumentov in podaljšanja mandata tožeče stranke po 15. marcu 2017 izhaja dogovor, ki ji omogoča delati do 67. leta in celo dalj.
               
            
                  3.
               
               
                  Tretji tožbeni razlog: neposredna diskriminacija na podlagi starosti tožeče stranke. Tožeča stranka meni, da je izbirna komisija s tem, da je njeno kandidaturo zavrnila zgolj na podlagi njene starosti, kršila načelo prepovedi diskriminacije.
               
            
                  4.
               
               
                  Četrti tožbeni razlog: kršitev zaupnih in osebnih podatkov tožeče stranke. Tožeča stranka meni, da je izbirna komisija s tem, da se je sklicevala na vsebino dopisa o zaposlitvi za utemeljitev svoje odločitve priznala, da se je seznanila z dokumentom, ki ga ne bi smela posedovati in ki je vseboval osebne podatke v zvezi s tožečo stranko.